
СПРАВКА
по чл. 26, ал. 5 от Закона за нормативните актове (ЗНА) за постъпилите предложения и становища в процедурата по провеждане на обществените консултации по чл. 26, ал. 3 от ЗНА относно Приемане на Наредба за изменение и допълнение на Наредба № 5 за определяне и администриране на местните такси и цени на услуги, предоставяни на физически и юридически лица на територията на община Две могили, област Русе

	Кмет на Община Две могили
	На 18.08.2025 г. на интернет страницата на Община Две могили и на Портала за обществени консултации Strategy.bg бе публикуван за обществено обсъждане проект на Наредба за изменение и допълнение на Наредба №5 за определянето и администрирането на местните такси и цени на услуги, предоставяни на физически и юридически лица на територията на Община Две могили. Предмет на предлаганите изменения е привеждане на разпоредбите на Наредбата в съответствие с изискванията, правилата и принципите, заложени в Закона за въвеждане на еврото в Република България, както и промяна на размера на някои цени на услуги, предоставяни от Община Две могили.

От друга страна в Държавен вестник бр. 81 от 24.09.2024 г., бе обнародван Закон за изменение и допълнение на Закона за местните данъци и такси, който отложи за пореден път влизането в сила на разпоредбите, свързани с новите видове основи за определяне на такса битови отпадъци. Съгласно Закона за изменение и допълнение на ЗМДТ се предвижда новият ред и новите основи да влязат в сила и да се прилагат от 01.01.2026 г. С Постановление на МС е приета Наредба за реда за изготвяне и образеца на план-сметка за относимите разходи за извършване на дейностите по предоставяне на услугите, за които се заплаща такса битови отпадъци и за начина на изчисляване размера на таксата при прилагане на основите, предвидени в ЗМДТ. С нея са разработени нови подходи, които изключват използването на данъчната оценка или балансовата стойност на недвижимите имоти, като основа за определяне на таксата. Основите върху които може да се определя такса битови отпадъци от 01.01.2026 г. са определени в чл. 67, ал. 8 от ЗМДТ. Една от възможните основи, които текста предвижда е на брой ползватели на недвижимия имот. Това налага създаването в Наредба № 5 на разпоредби, които уреждат събиране на тази информация. Това е причината за изготвяне на настоящото предложение за допълнение на публикувания за обществено обсъждане проект на Наредба за изменение и допълнение на Наредба № 5 

Предвид гореизложено предлагам допълването на проекта на Наредба за изменение и допълнение на Наредба №5 за определяне и администриране на местните такси и цени на услути, като в Предходните и заключителните разпоредби се създадат следните текстове: 

„§ 10 „За подготовка на преминаване към новите основи за определяне размера на таксите за битови отпадъци, които са установени в чл. 67 на ЗМДТ, лицата по чл. 11  от ЗМДТ подават данни в Декларация по образец до Кмета на Община Две могили“

„§ 11 Създава се Приложение № 14 към проекта на Наредба за изменение и допълнение на Наредба №5 
§ 16 „При неподаване на информация по утвърдените образци Приложение № 14 и Приложение № 15 за целите на облагането с такса битови отпадъци да бъдат използвани данни от НБД Население, ЛБД Население, НАП, НОИ и всички други регистри до които Община Две могили има достъп.“

§ 17 „Общински съвет определя срок за събиране на информацията и подаване на декларациите от 01.10. до 31.20 2025 г.“


	Приема се
	Предлаганото допълнение е свързано с обнародвания в ДВ бр. 81 от 24.09.2024 г. Закон за изменение и допълнение на Закона за местните данъци и такси, който предвижда новият начин на определяне на основата за облагане с такса битови отпадъци да влезе в сила от 01.01.2026 г. Една от възможните основи за определяне на такса битови отпадъци е на брой ползватели на недвижим имот. От друга страна чл. 67, ал. 16 от ЗМДТ създава задължение на кмета на общината да организира събирането и поддържането на информация за броя на ползвателите на недвижими имоти на територията на общината. Поради което с постъпилото предложение се създават нови Приложения №14 и Приложения № 15 към изготвения проект на Наредба с декларации съдържащи данни за ползвателите на недвижими имоти на територията на Община Две могили.

